Uredba komisije (ES) št. 2104/2001

z dne 26. oktobra 2001

o spremembi Uredbe (ES) št. 1249/96 o pravilih za uporabo (uvoznih dajatev za sektor žit) Uredbe Sveta (EGS) št. 1766/92

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], nazadnje spremenjene z Uredbo (ES) št. 1666/2000 [2], in zlasti člena 10(4) Uredbe,

ob upoštevanju naslednjega:

(1) Člen 4 Uredbe Komisije (ES) št. 1249/96 [3], nazadnje spremenjene z Uredbo (ES) št. 2015/2001 [4], določa razliko 10 EUR na tono glede izračuna uvoznih dajatev za žita, uvožena po kopnem ali z rečnim prevozom ali z ladjami po morju iz pristanišč v Sredozemlju, Črnem ali Baltiškem morju. Ta razlika temelji na prevoznih stroških, ki so znatno nižji od tistih, ki se uporabljajo za izračunavanje uvoznih dajatev. Na podlagi tržnih informacij se zdi, da prednost bližine odtehtajo logistične slabosti, nastale zaradi infrastrukture prevoza, skladiščenja in natovarjanja, in da so dejansko prevozni stroški dolgoročno enakovredni. Izkušnje kažejo, da obstoj te dodatne uvozne dajatve vpliva na nastanek težav pri pretoku na trg. Znižanje za 10 EUR na tono, predvideno v členu 4, je treba zato odpraviti. Stanje bo ponovno ocenjeno pred naslednjim tržnim letom.

(2) Člen 3 in Priloga I Uredbe (ES) št. 1249/96 določata merila kakovosti, ki jih je treba upoštevati pri uvozu v Skupnost. Uredba Komisije (EGS) št. 1908/84 [5], nazadnje spremenjene z Uredbo (EGS) št. 2507/87 [6], je določila referenčne metode za določitev kakovosti žit. Ta uredba je bila razveljavljena zaradi odprave standardov kakovosti za žita. Zato je treba upoštevati analitske metode, določene z Uredbo Komisije (ES) št. 824/2000 z dne 19. aprila 2000 o vzpostavitvi postopkov za prevzem žit s strani intervencijskih agencij in določitvi analitskih metod za določanje kakovosti žit [7].

(3) Opomba v Prilogi II določa, da se, kadar ni na razpolago nobene kotacije, s katero se lahko izračuna reprezentativna uvozna cena CIF, lahko uporabljajo kotacije FOB, ki so javno dostopne v Združenih državah Amerike. To določbo pa je težko uporabiti, ker ni mogoče upoštevati stroškov notranjega prevoza v ZDA. Zato je treba spremeniti opombo, da se upoštevajo ti prevozni stroški.

(4) Upravljalni odbor za žita ni podal svojega mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Uredba (ES) št. 1249/96 se spremeni:

1. Člen 4(2) se nadomesti z naslednjim:

"2. Reprezentativne uvozne cene CIF za trdo pšenico, ječmen, koruzo in v primeru navadne pšenice za vsako standardno kakovost morajo biti seštevek sestavnih delov iz odstavka 1(a), (b) in (c).

V primerih, ko tretje države odobrijo subvencije za izvoz srednje ali nizko kakovostne navadne pšenice v evropske države ali države sredozemske kotline, tako da to lahko spodkoplje cene na svetovnem trgu, lahko Komisija take subvencije upošteva pri postavljanju reprezentativnih cen CIF za uvoz v Skupnost."

2. Prvo tabelo v Prilogi I nadomesti naslednja tabela:

"Razvrstitveni standardi za uvožene izdelke

(na osnovi vsebnosti vlage 12 % po teži ali enakovredne osnove)

Izdelek | Navadna pšenica in pira, razen soržice | Trda pšenica | Trdin-ka | Koruza razen trdinke | Dru-go žito |

Oznaka KN | 100190 | 100110 | 10059000 | 1005109010059000 in | 1002100310070090, in |

Kakovost | Viso-ka | Sred-nja | Nizka | Visoka | Sred-nja | Nizka | | | |

1.Najmanjši odstotek proteinov | 14,0 | 11,5 | - | - | - | - | - | - | - |

2.Najmanjša specifična teža v kg/hl | 77,0 | 74,0 | - | 76,0 | 76,0 | - | 76,0 | - | - |

3.Največji odstotek nečistoč (Schwarzbesatz) | 1,5 | 1,5 | - | 1,5 | 1,5 | - | - | - | - |

4.Najmanjši odstotek steklastih zrn | - | - | - | 75,0 | 62,0 | - | 95,0 | - | - |

5.Največji indeks flotacije | - | - | - | - | - | - | 25,0 | - | - |

3. Tabela v Prilogi II se nadomesti z naslednjim:

"Kotacijske borze in referenčne sorte

Izdelek | Trda pšenica | Visoka | Srednja | Nizka |

Navadna pšenica | Koruza | Druga krmna žita | Standardna kakovost | | | |

Ref. sorta (vrsta/razred) za borzno kotacijo | Hard Red Spring št. 2 | Hard Red Winter št. 2 | Soft Red Winter št. 2 | Hard Amber Durum št. 2 | Yellow Corn št. 3 | US Barley št. 2 |

Kotacijska borza | Minneapo- lis Grain Exchange | Kansas City Board of Trade | Chicago Board of Trade | Minneapo- lis Grain Exchange | Chicago Board of Trade | Minneapo- lis Grain Exchange |

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 9. novembra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. oktobra 2001

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 193, 29.7.2000, str. 1.

[3] UL L 161, 29.6.1996, str. 125.

[4] UL L 272, 13.10.2001, str. 31.

[5] UL L 178, 5.7.1984, str. 22.

[6] UL L 235, 20.8.1987, str. 10.

[7] UL L 100, 20.4.2000, str. 31.

--------------------------------------------------